বেলা বোস (শিল্পী) নিবন্ধের সাথে বিভ্রান্ত হবেন না।

**বেলা বোস** হলেন একজন ভারতীয় অভিনেত্রী এবং নৃত্যশিল্পী। তিনি মূলত ১৯৬০ এবং ৭০ এর দশকে হিন্দি চলচ্চিত্রে অভিনয় করেছিলেন।

প্রাথমিক জীবন
-------------

বেলা বোস কলকাতায় এক সচ্ছল পরিবারে জন্মগ্রহণ করেন। তার বাবা পেশায় ছিলেন কাপড় ব্যবসায়ী এবং মা ছিলেন গৃহিণী। ব্যাংক দেউলিয়া হওয়ার ঘটনায় তাদের মাথায় আকাশ ভেঙে পড়ে। ভাগ্যান্বেষনে তারা ১৯৫১ সালে বোম্বেতে চলে আসেন। সড়ক দুর্ঘটনায় তার বাবার মৃত্যুর পর পরিবারকে সহায়তা করার জন্য তিনি একটি নাচের দলে যোগদান করেন। পাশাপাশি পড়ালেখাও চালিয়ে যান। শিক্ষার পাঠ চুকানোর পর তিনি আরও চলচ্চিত্রে অভিনয় করতে থাকেন।

কর্মজীবন
--------

বোস ১৯৫০ এর দশকের শেষদিক থেকে স্বাধীনভাবে কাজ করা শুরু করেন। তার ক্যারিয়ারে বড় সাফল্য আসে রাজ কাপুরের সাথে *ম্যায় নশে মে হুঁ* চলচ্চিত্রে আইটেম নম্বরে নেচে। ২১ বছর বয়সে গুরু দত্তের বিপরীতে *সউতেলা ভাই* (১৯৬২) ছবিতে তার প্রথম প্রধান ভূমিকা ছিল। তিনি বাংলা নাটকে অভিনয় করে তার অভিনয় দক্ষতাকে বাড়িয়েছিলেন। তিনি ১৫০টিরও বেশি চলচ্চিত্রে অভিনয় করেছেন। *হাওয়া মহল* (১৯৬২) চলচ্চিত্রে তিনি হেলেনের বোনের ভূমিকায় অভিনয় করেছিলেন।  তাকে প্রায়ই ভ্যাম্প চরিত্রে অভিনয় করার জন্য ডাকা হতো। বাস্তব জীবনে রক্ষণশীল হওয়ায় পর্দায় সাঁতারের পোশাক পরিধান করতে অস্বীকৃতি জানিয়েছিলেন তিনি। যার কারণে কিছু চলচ্চিত্রে অভিনয়ের সুযোগ হারিয়েছিলেন। 

তিনি বিমল রায় পরিচালিত *বন্দিনী* (১৯৬৩), এফসি মেহরা পরিচালিত *প্রফেসর* (১৯৬২) এবং *আম্রপালি*, আত্মারাম পরিচালিত *শিকার*, *উমং*, *ইয়ে গুলিস্তান* হামারা, *দিল অর মহব্বত*, *জিন্দেগি অর মউত* এবং *ওয়াহান কে লগে* চলচ্চিত্রে অভিনয় করেছেন। পরে, তিনি গল্পনির্ভর চলচ্চিত্রে অভিনয় করা শুরু করেন এবং হিট পৌরাণিক চলচ্চিত্র *জয় সন্তোষী মা-* তে খলনায়ক ভগ্নিপতির ভূমিকায় অভিনয় করেন।

তার স্বামী আশীষ কুমার ছিলেন একজন অভিনেতা।  তিনি ১৯৬৭ সালে বোস তাকে তাকে বিয়ে করেন। তাদের ঘর আলো করে আসে একটি পুত্র ও কন্যা সন্তান। সন্তান জন্মদানের পর বোস ধীরে চলচ্চিত্র থেকে সরে আসেন।

নির্বাচিত চলচ্চিত্র
-------------------

* *ম্যায় নশে মে হুঁ* (১৯৫৯)
* *চিরাগ কাহান রোশনি কাহান* (১৯৫৯)
* *এক ফুল চার কাঁটে* (১৯৬০)
* *চৌধুরী কার্নাইল সিং* (১৯৬০) পাঞ্জাবী মুভি
* "ছোটে নবাব" (১৯৬১)
* *অপেরা হাউস* (১৯৬১)
* *প্রফেসর* (১৯৬২)
* "সউতেলা ভাই" (১৯৬২)
* "হাওয়া মহল" (১৯৬২)
* *প্রেমপত্র* (১৯৬২)
* *আনপড়* (১৯৬২)
* *বন্দিনী* (১৯৬৩)
* *জিদ্দি* (১৯৬৪)
* *চিত্রলেখা* (১৯৬৪)
* *মামা জি* (১৯৬৪) পাঞ্জাবী মুভি
* *হাম সব উস্তাদ হ্যায়* (১৯৬৫)
* *পুনম কি রাত* (১৯৬৫)
* *টারজান দিল্লিতে আসে* (১৯৬৫)
* *বক্সার* (১৯৬৫)
* *নিন্দ হামারি খোয়াব তুমহারে)* (১৯৬৬)
* *দিল নে ফির ইয়াদ কিয়া* (১৯৬৬)
* *সি. আই. ডি. ৯০৯*(১৯৬৭) রোজি চরিত্রে
* *বাহারোঁ কে স্বপ্নে* (১৯৬৭)
* *অনিতা* (১৯৬৭)
* *শিকার* (১৯৬৮)
* *ফারেব* (১৯৬৮)
* "যখন কেউ মনে রাখে" (১৯৬৯)
* *জিনে কি রাহ* (১৯৬৯)
* *অভিনেত্রী* (১৯৭০)
* *ভাই হো তো আইসা* (১৯৭২)
* *দিল দৌলত দুনিয়া* (১৯৭২)
* *জয় সন্তোষী মা* (১৯৭৫)
* *বোম্বে বাই নাইট* (১৯৭৯)
* *সউ দিন সাস কে* (১৯৮০)

তথ্যসূত্র
---------

1. ↑  Cowie, Peter; Elley, Derek (১৯৭৭)। *World Filmography: 1967*। Fairleigh Dickinson Univ Press। পৃষ্ঠা 265–। আইএসবিএন 978-0-498-01565-6।
2. ↑  Pinto, Jerry (২০০৬)। *Helen: The Life and Times of an H-bomb*। Penguin Books India। পৃষ্ঠা 241–। আইএসবিএন 978-0-14-303124-6।
3. ↑  "Bela Bose – Vintage Photo Shoot"। *cineplot.com*। ১৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২০।
4. ↑  Somaaya, Bhawana (২০০৪)। *Cinema Images And Issues*। Rupa Publications India Pvt. Ltd.। পৃষ্ঠা 307–। আইএসবিএন 978-8129103703।

বহিঃসংযোগ
---------

* ইন্টারনেট মুভি ডেটাবেজে বেলা বোস (ইংরেজি)